Milí rodičia,

mnohí z nás trávime veľa času online. Či už je to práca alebo hľadanie informácií ohľadom COVIDU-19. Aj naše deti využívajú technologické vymoženosti vo väčšej miere. Učia sa prostredníctvom internetu, hrajú online hry, dopisujú si s kamarátmi či sledujú filmy. Dnes sú to obľúbené aktivity mnohých detí a adolescentov. No aj nad online svetom treba mať kontrolu. Ak neustrážite čas trávený takouto formou teraz, môžu sa po určitom čase vaše deti dopracovať k závislosti.

Usmerňujte svoje deti a hovorte s nimi aj na tému online bezpečnosti. Vysvetlite im online hrozby spôsobom, ktorému porozumejú a budú sa s ním vedieť stotožniť. Je potrebné primäť deti k tomu, aby tieto hrozby brali vážne. Predchádzajme tomu, aby sa stali obeťou tých, ktorí na nich číhajú na internete.

Do pozornosti vám dávame aj stránku : www.stalosato.sk

V prípade potreby môžete kontaktovať aj školskú psychologičku : andrea.antalova@gymgolnr.sk